Britaniyada bir necha OAV Kaliforniya qirg‘oqlarida 30-yillarda qurilgan AQSh tankerini xato tufayli «rus arvoh kemasi» deb qabul qilishdi. Bu haqda RIA «Novosti» xabar bermoqda. Foto: FlickrVision Avvaliga «topilma» haqida Mirror gazetasi xabar bergan bo‘lsa, keyinchalik The Sun hamda Daily Mail’da ham bu haqda tegishli maqolalar paydo bo‘ldi. Xabarga «arvoh-kemada minglab zaharlangan odamxo‘r kalamushlar» borligi haqidagi ma’lumotlar hamrohlik qilgan. Shu bilan birga, Britaniya OAV Science Channel kanalining hujjatli filmiga tayangan. Unda kema qoldiqlari Amerika tankeriga tegishli ekani va Kaliforniya qirg‘oqlarida o‘tgan asrning o‘ttizinchi yillaridan beri qolayotgani borasida aniqlik kiritilgan.